Direttiva tal-Kummissjoni 2003/13/EC
tal- 10 ta' Frar 2003
li temenda d-Direttiva 96/5/KE dwar ikel ipproċessat ibbażat fuq iċ-ċereali u ikel tat-trabi għat-trabi u għat-tfal żgħar
(Test b'rilevanza għaż-ŻEE)
IL-KUMMISSJONI TAL-KOMUNITAJIET EWROPEJ,
Wara li kkonsidrat it-Trattat li jistabbilixxi l-Komunità Ewropea,
Wara li kkonsidrat id-Direttiva tal-Kunsill 89/398/KEE tat 3 ta' Mejju 1989 dwar l-approssimazzjoni tal-liġijiet ta' l-Istati Membri relatati ma oġġetti ta' ikel għall-uzu nutrittiv partikolari [1], kif l-aħħar emendata bid-Direttiva 1999/41/KE tal-Parlament Ewropew u tal-Kunsill [2], b'mod partikolari l-Artikolu 4(1) tagħha,
Wara li kkonsidrat l-opinjoni tal-Kumitat Xjentifiku dwar l-Ikel,
Billi:
(1) L-Artikolu 6 tad-Direttiva tal-Kummissjoni 96/5/KE [3], kif l-aħħar emendat bid-Direttiva 1999/39/KE [4], jistipola illi ikel ipproċessat ibbażat fuq iċ-ċereali u ikel tat-trabi m'għandux ikollu xi sustanza fi kwantità li tistà tkun ta' periklu għas-sahha tat-trabi u tfal zgħar.
(2) Abbażi ta' l-opinjonijiet mogħtija mill- Kumitat Xjentifiku dwar l-Ikel fid-19 ta'Settembru 1997 u ta' l- 4 ta' Gunju 1998, id-Direttiva 96/5/KE stabbiliet livell massimu ġenerali ta' residwi ta' 0,01 mg/kg għal kwalunkwe pestiċida individwali f'ikel ipproċessat ibbażat fuq iċ-ċereali u ikel tat-trabi.
(3) F'każ ta' numru zgħir ta' pestiċidji jew metaboliti tal-pestiċidi anke livell massimu ta' residwi ta' 0,01 mg/kg jistà, taħt l-agħar kundizzjonijiet ta' teħid, jeċċedi l-livell massimu aċċettabbli għall-kuljum fit-trabi u t-tfal żgħar. Dan huwa l-każ għal pestiċidi jew metaboliti tal-pestiċidi b'livell aċċettabli għal kuljum ta' inqas minn 0,0005 mg/kg kalkolati mal-piż tal-ġisem.
(4) Id-Direttiva 96/5/KE tistabbilixxi il-principju tal-projbizzjoni ta' l-użu ta' dawn il-pestiċidi fil-produzzjoni ta' prodotti Agrikoli intiżi għall-ikel ipproċessat ibbażat fuq iċ-ċereali u ikel tat-trabi. Il-pestiċidji in kwistjoni għandhom jiġu elenkati fl-Anness VIII tad-Direttiva 96/5/KE. Madankollu, din il-projbizzjoni ma tiggarantix neċessarjament illi l-prodotti huma ħielsa minn dawn il-pestiċidji, minħabba li ċerti pestiċidji jikkontaminaw l-ambjent u r-residwi tagħhom jistgħu jinstabu fil-prodotti msemmija.
(5) Is-saħħa tat-trabi u tat-tfal żgħar tistà tkun protetta aħjar bl-applikazzjoni ta' ħtiġiet addizzjonali li jistgħu jkunu inforzati permezz ta'analiżi irrispettivament mill-oriġini ta' prodott.
(6) Il-parti l-kbira tal-pestiċidi li għandhom livell ta' doża accettabbli għal kuljum ta' inqas minn 0,0005 mg/kg,kalkolati mal-piż tal-ġisem, huma diġa ipprojbiti fil-Komunità jew ser ikunu ipprojbiti sa' Lulju 2003. M'ghandux ikun hemm traċċi tal-pestiċidi li huma projbiti fl-ikel ipproċessat ibbażat fuq iċ-ċereali u ikel tat-trabi meta dawn jiġu analizzati bl-iżjed metodi avanzati. Madankollu, ċerti pestiċidi jiddegradaw bil-mod u għalhekk xorta jikkontaminaw l-Ambjent. Jistgħu jkunu preżenti fl-ikel ipproċessat ibbażat fuq iċ-ċereali u ikel tat-trabi anke jekk dawn ma ġewx użati. Għall-iskopijiet ta' kontroll, għandu jkun segwit approċċ armonizzat.
(7) Sakemm ikun hemm deċiżjonijiet tal-Kummissjoni fuq jekk dawn jissodisfawx il-ħtiġiet ta' sigurta ta' l-Artikolu 5 tad-Direttiva tal-Kunsill 91/414/KEE tal-15 ta' Lulju 1991 1991 li tikkonċerna it-tqegħid fuq is-suq ta' ċerti prodotti għall-protezzjoni tal-pjanti, [5] hekk kif l-aħħar emendata bid-Direttiva tal-Kummissjoni 2003/5/KE [6], l-użu kontinwat ta' pestiċidi awtorizzati għandu jkun permess sakemm ir-residwi tagħhom iħarsu l-livelli massimi ta' residwu stabbiliti fid-Direttiva preżenti. Dawn ta' l-aħħar ikunu stabbiliti f'livelli illi jassiguraw li l-ammonti aċċettabli ta' teħid kwotidjan rispettivi tagħhom ma jkunux maqbuża minn trabi u mit--tfal żgħar taħt l-agħar kundizzjonijiet ta' teħid.
(8) Id-Direttiva 96/5/KE għandha tiġi emendata kif ġej.
(9) Il-miżuri previsti f'din id-Direttiva huma skond l-opinjoni tal-Kumitat Permanenti dwar il-Katina ta' l-Ikel u s-Saħħa ta' l-Annimali,
ADOTTAT DIN ID-DIRETTIVA:
Artikolu 1
Id-Direttiva 96/5/KE tiġi emendata kif ġej:
1. L-Artikolu 6 huwa emendat kif ġej:
- Paragrafu 1 huwa mibdul b'dan li ġej:
"1. Ikel ipproċessat ibbażat fuq iċ-ċereali u ikel tat-trabi m'għandux ikollu xi sustanza fi kwantità li tistà' tkun ta' periklu għas-saħħa tat-trabi u tfal zgħar. Il-livelli massimi neċessarji għal sustanzi minbarra dawk li huma imsemmija fil-paragrafi 2 u 3 għandhom jiġu stabbiliti mingħajr dewmien."
- Il- paragrafu 3 jiġi mibdul b'dan li ġej:
"3. (a) Dawk il-pestiċidi elenkati fl-Anness VIII m'għandhomx ikunu użati fi prodotti agrikoli maħsuba għall-produzzjoni ta' l-ikel ipproċessat b'bażi ta' ċereali u ikel tat-trabi. Madankollu, għal fini ta' kontroll:
(i) pestiċidi elenkati fit-Tabella 1 ta' l-Anness VIII huma meqjusa bħala li ma kienux użati jekk ir-residwi tagħhom ma jaqbżux livell ta' 0,003 mg/kg. Dan il-livell, meqjus bħala l-limitu ta' kwantifikazzjoni tal-metodi analatiċi, għandu jiġi rivedut regolarment fid-dawl ta' żviluppi teknoloġiċi;
(ii) il-pestiċidi elenkati fit-Tabella 2 ta' l-Anness VIII huma meqjusa bħala li ma kienux użati jekk ir-residwi tagħhom ma jaqbżux livell ta' 0,003 mg/kg. Dan il-livell għandu jiġi rivedut regolarment fid-dawl ta informazzjoni tal-kontaminazzjoni ambjentali.
Il-livelli msemmija f'(i) u fi (ii) għandhom jgħoddu ghall-prodotti kif proposti lesti għall-konsum jew kif huma rikostitwiti skond l-istruzzjonijiet tal-manifatturi.
(b) Fir-rigward tal-pestiċidi elenkati fl-Anness VII, fejn tittieħed deċiżjoni li xi sustanza attiva mniżżla fl-Anness I tad-Direttiva 91/414/KEE ma tkunx inkluża, l-Anness VII u l-Anness VIII ta' din id-Direttiva għandhom jiġu emendati kif xieraq."
2. L-Anness VII huwa mibdul bl- l-Anness I ta' din id-Direttiva.
3. L-Anness VIII huwa mibdul bl- l-Anness II ta' din id-Direttiva.
Artikolu 2
1. L-Istati Membri għandhom jawtorizzaw il-kummerċ fi prodotti li jikkonformaw ma' l-Artikolu 6(3) tad-Direttiva 96/5/KE sa mhux aktar tard mis-6 ta' Marzu 2004.
2. L-Istati Membri għandhom jipprojbixxu l-kummerċ fi prodotti li ma jikkonformawx ma' l-Artikolu 6(3) tad-Direttiva 96/5/KE sas- 6 ta' Marzu 2005.
Artikolu 3
L-Istati Membri għandhom idaħħlu fis-seħħ il-liġijiet, ir-regolamenti u d-disposizzjonijiet amministrattivi neċessarji sabiex jikkonformaw ma' din id-Direttiva sa mhux aktar tard mis-6 ta'Marzu 2004. Huma għandhom jinfurmaw b'dan lill-Kummissjoni minnufih.
Meta l-Istati Membri jadottaw dawn id-disposizzjonijiet, għandu jkun hemm referenza fihom għal din id-Direttiva jew ikunu akkumpanjati minn referenza bħal din fl-okkażjoni tal-pubblikazzjoni uffiċjali tagħha. L-Istati Membri għandhom jistabbilixxu kif għandha issir din ir-riferenza.
Artikolu 4
Din id-Direttiva għandha tidħol fis-seħħ fl-20 jum wara dak tal-pubblikazzjoni tagħha fil-Gurnal Uffiċċjali ta' l-Unjoni Ewropea.
Artikolu 5
Din id-Direttiva hija indirizzata lill-Istati Membri.
Magħmulha fi Brussel, fl-10 ta' Frar 2003.